6.   כתב הגנה בתביעה לפירוק השיתוף
בבית-המשפט לענייני משפחה

ב_________                                                                                                     תמ"ש_________
בעניין:

______________ ת"ז ____________




על-ידי בא-כוחו עורך-דין _____________



מרח' ___________  עיר ___________



טל' ___________  פקס' ___________
("התובע")




נ ג ד




______________ ת"ז ____________




על-ידי בא-כוחה עורך-דין _____________



מרח' ___________  עיר ___________



טל' ___________  פקס' ___________
("הנתבעת")

כתב הגנה לתביעה לפירוק שיתוף בדירה

1.
הנתבעת מודה באמור בסעיפים ____ לכתב-התביעה.

2.
מוכחש האמור בסעיף ____ לכתב התביעה בכפוף לאמור להלן.


א.
הצדדים נטלו מבנק למשכנתאות בע"מ הלוואת משכנתה המורכבת משתי הלוואות משנה (זכאות + משלימה) וכן מענק מקום אשר לפי תנאיו, ובפרט, מועד מכירת הדירה הצפוי, נחשב הוא כהלוואה אשר על הצדדים להשיבה לבנק. 


ב.
מבלי לגרוע מכלליות ההכחשה, הנתבעת תוסיף ותטען כי הצדדים לא קיבלו שום "הלוואה" מהוריו של התובע.


הכסף שקיבלו הצדדים מהוריו של התובע ניתן להם במתנה גמורה ומוחלטת.


ג.
הצדדים לא התחייבו ולא אמרו, לא בכתב ולא בע"פ, לא במפורש ולא במשתמע, כי יחזירו את הכסף שקיבלו מהוריו של התובע.


להיפך, הוריו של הנתבע הודיעו כי הם נותנים את הכסף במתנה גמורה כסיוע ברכישת הדירה, וכך קיבלו זאת הצדדים.


ד.
מעולם לא נאמר על-ידי התובע ולא על-ידי הורו ולו מילה אחת שישתמע ממנה בצורה כלשהי כי מדובר בכספי "הלוואה".


כמובן כעת כאשר היחסים בין הצדדים עלו על שרטון מנסה התובע להיאחז בכל טענה אפשרית כדי להכניס לכיסו כספים שאינם מגיעים לו מהרכוש המשותף של הצדדים, ובשל כך הומצאה טענת "ההלוואה" כאמור. 


ה.
זאת ועוד, בשל המחיר הכספי הנתבעת רצתה שהצדדים ירכשו דירה בת _____ חדרים בלבד ולא ______ חדרים כפי שרכשו לבסוף.


התובע רצה שהצדדים יקנו דירת _____ חדרים, והוריו של התובע דרבנו גם הם בכוון זה, ונתנו את הכסף שנתנו במתנה גמורה כאמור, כדי שהצדדים ירכשו דירה בת ______ חדרים, ובעקבות מתנה זו הרשתה הנתבעת לעצמה רכישת דירה כזו כאמור.


ו.
גם אם היה חוב כלשהו להורי התובע, דבר המוכחש מכל וכל, הרי אין לתובע כל יריבות וכל עילה כנגד הנתבעת בעניין זה, ואם חפצים הורי התובע בכך, יתכבדו וגישו תביעה מתאימה בעצמם.


לפיכך יש לדחות על-הסף את הסעד המבוקש בעניין הכספים שנתקבלו מהוריו של התובע.


ז.
יתירה מזו, ועדיין בהנחה (המוכחשת) כי קיים חוב להורי התובע, הרי שאין זה חוב (המוכחש) שמכירת הדירה לצד שלישי כרוכה בסילוקו כחלק טבעי מהמכירה, ויש להורות על ביצוע המכירה וחלוקת התמורה ללא שום קשר לטענת "ההלוואה" המופרכת, וכאמור אם ירצו הורי התובע, יגישו תביעה בעניין זה בעצמם, אז ידון בה בית-המשפט.


ח.
זאת ועוד, מייד לאחר לידת הבן __________, עברו הצדדים לגור בחלק העליון בביתם של הורי הנתבעת ב ___________ במשך כחודשיים, עד להשלמת בניית יחידת דיור נפרדת בביתם של הורי הנתבעת, שאז עברו הצדדים לגור ביחידה החדשה, וגרו בה עד לחודש __________.


הצדדים לא שילמו להורי הנתבעת כלל דמי שכירות עבור המגורים בדירתם של הורי הנתבעת, ואפילו את ההוצאות השוטפות של המגורים לא שילמו, למרות שהתחייבו לעשות כן. 


יצויין כי התובע באופן בלבדי חייב בסכומים אלה במלואם, שכן עליו חובת המדור כלפי אשתו וילדיהם, והנתבעת והוריה שומרים על מלוא זכויותיהם כלפי הנתבע גם בעניין זה.

3.
מוכחש האמור בסעיף ____ לכתב התביעה, והנתבעת תוסיף ותטען כדלקמן:


טענות התובע באשר ליחסים בין בני-הזוג בכתב התביעה הן בלתי-רלבנטיות לחלוטין, שקריות לחלוטין ומבישות ומחפירות באופן יוצא-דופן בחומרתו ודינן להימחק לאלתר מכתב התביעה.


הנתבעת שומרת על זכויותיה לפעול נגד הנתבע בעניין זה בכל הליך, לרבות בהיות הדברים לשון הרע והוצאת דיבה חמורים מאין כדוגמתם. 


מכל מקום, ועל-מנת לא להשאיר הטענות תלויות בחלל האוויר, נאלצת הנתבעת להתייחס ולציין פרטי האירועים ויחסי בני-הזוג האמיתיים, כפי שיפורט.


א.
בין הנתבעת לתובע נתגלע סיכסוך אשר בעקבותיו עזבה הנתבעת את בית הצדדים שברחוב __________ ועברה לגור בבית הוריה שב____________ עד "יעבור זעם" ולאחר שייושרו ההדורים בינה לבין התובע סברה היא לחזור לבית הצדדים ולהמשיך חייהם כבעבר.


ב.
עזיבת הנתבעת את בית המגורים ביחד עם הילדים נתבקשה מאליה לנוכח מערכת היחסים העכורה שנוצרה בינה לבין התובע ואשר נוצרה כולה בעטיו של התובע בלבד.


ג.
בשבועות האחרונים עובר לעזיבתה, החל התובע לגלות כלפי הנתבעת התנהגות מוזרה ובלתי-מוסברת אשר הלכה וגברה, והגיעו הדברים לכדי כך שהתובע החל, מחד, לזלזל בנתבעת ומאידך לפקוד עליה לבצע דברים בבית המגורים ועם הילדים מאחר וזהו רצונו.

4.
התנהגות התובע הנ"ל קיבלו, בין היתר, ביטוי כדלקמן:


א.
התובע החל להצר את צעדיה של הנתבעת בשימוש במכונית __________ הפרטית המצוייה בשימושם.


יוער כי הרכב רשום על-שם הוריו של התובע בעוד שבפועל הצדדים משלמים את הביטוחים והוצאות ההחזקה מכל מין וסוג שהוא.


ב.
התובע הגדיל לעשות עת הוריד את הנתבעת מהרכב בזמן נסיעה משותפת תוך שהוא פוקד עליה לרדת ליד מקום עבודתה בכשהיא נושאת משא כבד ולא נותרה לנתבעת ברירה אלא להגיע ברגל ובכוחות עצמה לבית הוריה ב__________, מרחק הליכה רב.


ג.
התובע החל להתנהג באופן מוזר לאחר שהגיעו לבית המגורים לאחר יום עבודה דאג התובע לישון עם מפתחות הדירה והמכונית והארנק האישי שלו מתחת לכרית במיטה הזוגית.


ד.
לתובע תיק אישי אותו הוא מסתיר מאת הנתבעת.


ה.
התובע החל לדבוק בהוריו ובעיקר באימו ולהישמע לעצותיה אשר אך הזיקו למערכת היחסים של הצדדים.


ו.
לדוגמה, התובע החל פונה אל הנתבעת בפקודות, ואף היה מעיר אותה משנתה ופוקד עליה פקודות שונות. התובע דאג להעיר את הנתבעת משנתה על-מנת שתבצע אינהלציה לבנם אשר היה חולה במקום לבצע עניין פעוט זה בעצמו.


יצויין כי אותו יום היה יום הברית של אחיינה של הנתבעת כמפורט בכתב הגנה זה. התובע לא רצה לבוא לברית, ולפיכך סוכם כי ישמור על הילדים בבית. למרות זאת, מסר התובע את הילדים לשכנה משעה _____________ מבלי להודיע לנתבעת והשאיר לנתבעת פתק בבית אותו ראתה רק כשחזרה הביתה ב___________ התובע לא הודיע ולא כתב לנתבעת אם ביצע אינהלציה לילד ועם איזה חומר, שכן הבן היה מקבל אינהלציות פעמים ביום, במרווח של מספר שעות ובסוגי חומרים שונים.


הנתבעת לא ידעה אם הנתבע ביצע אינהלציה, ואם כן - עם איזה חומר ולכן לא יכולה היתה לתת לו אינהלציה כשחזרה הביתה באופן סתמי ובחוסר ידיעה.


ז.
הנתבע החל לרדות בתובעת בכל הקשור לענייני הבית ונקיונו.


הנתבע חדל לשתף פעולה ולסייע לתובעת בטיפול בילדים ובעבודות הבית.


ח.
הנתבע החל להעדר מן הבית שעות ארוכות ולהגיע מאוחר בלילה כאשר מתרץ הוא זאת בצורך לשהות שעות ב__________ לצורך לימודיו.


הנתבע התעלם מצרכיהם של התובעים בעודו נוטל את המכונית ונעלם לכל היום ומותיר לתובעת את הדאגה להחזיר את הילדים מהמשפחתון מרחק רב ברגל.


ט.
הנתבע החל לקנטר ולהעליב את התובעת ואף לפגוע בהוריה ובבני משפחתה תוך שהוא טוען כלפיה כי התובעת ואימה עשו לו כישוף, אשר מונע ממנו לרזות, ואף נזהר שלא לאכול מבישוליה, אם לא אכלה מהם גם היא.


י.
בעת שרצה הנתבע לדבר עם התובעת, בעיקר בתקופות של מתח ביניהם, היה תופס בזרועותיה ומפעיל עליה לחץ פיזי כדי שתסתובב לעברו ותדבר איתו.


יצויין כי הנתבע הוא בחור שמן ומסיבי ואילו התובעת הינה בחורה רזת גוף וחלשה.


יא.
פעמים רבות כשהיתה התובעת מתלוננת בפני הנתבע בעניין מסויים היה זה עונה לה - "אם לא טוב לך - לכי" וכד', ואף ערב עזיבתה את הבית אמר לה: "לכי לאמא שלך תינקי חלב".


באותו לילה חורפי התובע אף הטריד את מנוחתה של הנתבעת, משך מעליה את השמיכות ולא נתן לה לישון, עד שלבסוף נאלצה לקום ולחפש לעצמה שמיכות אחרות.


יב.
הצדדים ניהלו אורח חיים דתי מאוד.


התובע הוא בוגר ___________ והנתבעת הינה בוגרת __________ ובוגרת שירות לאומי.


למרות זאת התובע קנה לעצמו קונדום ורצה להשתמש בו, דבר שהוא איסור חמור מאוד על-פי ההלכה, כיוון שחשב שבאותו זמן הנתבעת אינה יכולה ליטול גלולות למניעת הריון.


התובע הודיע לנתבעת כי הוא נאלץ לאונן, וגם זה איסור חמור מאוד על-פי ההלכה, ונימק זאת בהפחתה בתדירות קיום יחסי אישות בזמן ההריון הנתבעת שכן הנתבעת סבלה במיוחד בתקופה זו מכאבים בעת קיום יחסים.


יתר-על-כן, התובע טען פתאום באוזני הנתבעת כי לאור העובדהשבליל כלולותיהם יצא רק מעט דם בתולים, וכן כי יש לנתבעת כאבים בעת קיום יחסים וכן לאור נטייתה של הנתבעת להיזהר מאנשים מוזרים וממקומות חשוכים, בוודאי התעללו בה מינית ו/או שכבה עם החבר הקודם שלה - טענות כה איומות ופוגעות במיוחד לבת ישראל דתיה, כשרה וטהורה - ולמותר לציין שקריות ועלובות.


יג. 
ב___________ עקב השביתה ב___________, רצתה הנתבעת לקום קצת יותר מאוחר מהרגיל (השעה הרגילה היא בערך ב__________ בבוקר).


עקב כך עשה התובע "דווקא" והשאיר את הנתבעת לבד עם הילדים בבית, ונסע עם האוטו, מבלי ליידע אותה לאן הוא הולך, וזאת למרות שידע שעליה להגיע למקום העבודה למרות השביתה (בגלל ביקור צפוי של מפקחים בקרוב), ושצריך לקחת את הילדים למשפחתון, כאשר היה מזג-אוויר גשום וקריר, שאינו מאפשר לקחת את הילדים ברגל מרחק הליכה גדול עד למשפחתון.


יצויין כי היה זה יום ראשון, וזה יומו החופשי של התובע במקום עבודתו, ולכן מתאפשרת לו גמישות רבה ביום זה.


יד.
בערך בשעה __________ חזר התובע הביתה וטען שהיה במוסך. 


לאחר זמן התברר לנתבעת שביום זה הוציא התובע _________ ש"ח מחשבונם המשותף, ועל-פי פתקית שראתה בבית התיקון עלה בערך __________ ש"ח. בתקופה זו כבר לא איפשר לנתבעת להשתמש באופן עצמאי באוטו, הוא הוציא מכספם המשותף עבור התיקונים והביטוחים של האוטו אך סרב לתת לנתבעת להשתמש בו באופן עצמאי כשהיתה צריכה.


מצ"ב תדפיס דף חשבון ומסומן "א".

נספח "א"


טו.
 ב____________ כאשר ביקשה הנתבעת לברר מדוע אין לה זכות שימוש באוטו של הצדדים, וזאת כאשר הצדדים מממנים מכספם במשותף את כל התיקונים והביטוחים, שאלה הנתבעת האם זה נובע מהחלטתו הוא או מהוראה של אמו? התובע ענה כי זה נובע מרצונו.


התובע טען שאין לנתבעת זכות להשתמש באוטו - כי כשם שלא רצתה לקבל טובה מאחייניתו ולקנות דרכה מכשיר אינהלציה לבנם, כך שלא תרצה טובות אחרות ממשפחתו (הרכב רשום על-שם הוריו). הנתבעת ביקשה מהתובע כי יחזיר את האוטו להוריו וכי יפסיקו לממן את התיקונים והביטוחים שלו, אך התובע סרב מכיוון שהאוטו משרת אותו ככלי נסיעה לעבודה וללימודים.


באותו יום הזכיר התובע כי כדאי שיקנו אוטו קטן עבור התובעת, כדי שהוא לא יהיה מוגבל בנסיעותיו ללימודים, אך הנתבעת טענה שאין להם מספיק כסף לכך (מצב של מינוס מעל _____________ ש"ח), וכן הסבירה לתובע מדוע אין הפרעה בכך ללימודיו - שהרי היא ממתינה לו במקום עבודתה ומיד כשהוא מגיע נוסעים הם להוציא את הילדים מהמשפחתון, ומאז נשארת היא בבית איתם והוא חופשי ללימודים, והאיחור שלו ללימודים נובע מההתעכבות שלו במקום עבודתו.


טז.
ביום __________ טען התובע שאמורה להיערך אזכרה לסבתא שלו מצד אימו במלאות שנה למותה. במועד זה היתה שביתה במקום העבודה. התובע נסע בבוקר לעזור להוריו לעשות קניות לקראת האזכרה. מכיוון שהיה יום גשום וקר ביותר וברור היה כי התובע לא יהיה עם האוטו בשעות אחר-הצהריים בבית, העדיפה הנתבעת שהילדים ישארו עימה בבית, מאשר לטלטל אותם בגשם ובקור למשפחתון.


אחר-הצהריים בערך בשעה ___________ התקשר התובע ואמר שבגלל הגשם האזכרה נדחתה ליום ראשון. מזג האוויר היה גשום וקר כבר מהבוקר ואף יום לפני-כן, והוא טען שלא ידע שהחליטו לדחות את האזכרה.


התובע טען שהם עוד רק חזרו מהקניות (זה גם דבר תמוה - שמהבוקר ועד אחר-הצהריים הם היו בקניות?! וכן הרי אם לטענתו לא ידע שהאזכרה אינה מתקיימת היום - איך לא תמה שהם עורכים קניות עד אחר-הצהריים, שהרי בשעת אחר-הצהריים כבר צריכים לעלות לקבר ולהתפלל מנחה ואחר-כך ערבית).


יז.
התובע טען שהוא חזר מהקניות רטוב, הוא יתייבש קצת ואז יסע משם לאוניברסיטה. כשהזכירה לו הנתבעת שהיום יום חמישי ואיןלה ירקות בבית ואין לה אפשרות לצאת ולקנות ירקות (בגלל שהיא עם הילדים), והיא צריכה ירקות כדי להתחיל לבשל לשבת, אמרהתובע שהוא קנה ירקות והוא יעבור דרך הבית ויביא לה אותם.


אולם כשהגיע התובע הביתה הוריד את הירקות אך ביקש מהנתבעת שלא תבשל, ושהוא כבר יבשל אחר-כך כשהוא יגיע בלילה או ביום המחרת (התובע טען שהנתבעת כבר עבדה קשה היום ושהוא רוצה לעזור לה). הנתבעת הסבירה לו שהיא עדיין בתוך המרץ של העבודה וזו לא בעיה עבורה לבשל עכשיו. בכל זאת - כדי שהנתבעת לא תבשל, לקח התובע עימו את הירקות לאוניברסיטה. וחזר משם בערך בשעה 23:30 בלילה.


ברור לנתבעת כי כל ההצגה הזו נועדה לכסות את חשדו של התובע כי הנתבעת מכשפת אותו באמצעות האוכל. התובע לא רצה שהנתבעת תבשל מכיוון שהוא עדיין חשד שהיא מכשפת לו את האוכל, וזאת למרות שהיו יומיים לפני-כן אצל הרב נגר, וגם ערב קודם דיברו עימו בטלפון, והרב הסביר לו שלחשדותיו אין בסיס, וגם הנתבעת אמרה לו שאין לה כל עסק עם נושא הכישופים. אכן בשבת התובע אכל רק מהמאכלים שבישל או מדברים שראה שגם הנתבעת אכלה מהם. במאכלים האחרים - לא נגע.


יח.
ביום __________ נערכה האזכרה לסבתו של התובע.


הצדדים תיאמו תחילה שהנתבעת תקח בצהריים את האוטו מהוריה ותוציא את הילדים, אולם כדי למנוע ממנה להגיע לבית הוריה, התקשר אליה התובע במפתיע בשעות הצהריים ואמר כי הוא יבוא לקחת אותה ממקום עבודתה ושתמתין לו שם.


הצדדים השאירו את הילדים אצל השכנה "בבייביסיטר", מכיוון שהנתבעת ביום זה היתה צריכה להשתתף בהשתלמות בערב במקום עבודתה. הנתבעת הציעה לתובע שהיא תשאיר את הילדים אצל גיסתה והוריה ואחרי ההשתלמות תגיע לשם ותמתין לו, אך הוא סרב. הנתבעת הציע הצעתה זו מכיוון שהתחבורה בשעות הערב היא מורכבת, ומאלצת אותה לעמוד בצומת חשוך ומבודד, ושם לעמוד באיזור של תחנות ריקות וחשוכות בשעות אלו ולקוות לתפוס את האוטובוס האחרון, שתדירותו אז היתה כל __________ שעות.

5.
במצב דברים זה ולאחר שגבר המתח בין הצדדים לא היה כל מנוס מצד התובעת אלא לעזוב את מגורי הצדדים לבית הוריה מתוך תקוה כי הדבר יגרום לרגיעה מסויימת אשר בעקבותיה יבוא פיוס ביניהם, שכן לא היתה לתובעת כל כוונה לפרק את המערכת הזוגית בינה לבין הנתבע אלא להביאה לרגיעה.

6.
א.
בעוד התובעת בבית הוריה כאשר לצורך השהות שם נטלה היא אך פרטים מינימליים שלה ושל הילדים, נקט הנתבע בפעולה חריגה ויוצאת-דופן כאשר הגיע לבית מגורי הצדדים ביום __________ - ורוקן את בית מגורי הצדדים + תכולתו כמעט כליל למקום שאין לתובעת כל ידיעה עליו.


ב.
הנתבע נטל אפילו את מיטת התינוק, לול ועריסת תינוק של הילדים, כיסא לילד לרכב ואף את מסכת האב"כ של התובעת, עוד נטל הנתבע מכשירי חשמל שונים, כולל מקרר, מכונת כביסה, מיקרוגל, תנור + כיריים, טוסטר אובן, רדיאטור, מפזר חום ועוד ציוד רב, כמו-כן נטל הנתבע תמונות וקלטות וידאוו של הילדים של החתונה, של הבריתות ועוד.


ג.
יתר-על-כן, הנתבע החליף את מנעול דלת הכניסה לדירת הצדדים על-מנת למנוע בעד התובעת את הכניסה לדירה משהגיעה התובעת לדירה ולא יכולה היתה להיכנס אליה נאלצה להזמין פורץ שיפתח לה את הדלת וכמובן לשלם עבור שירות זה.

7.
במקביל לפעולותיו הנ"ל נתן הנתבע הוראה לבנק בו מנוהל חשבונם המשותף של הצדדים שלא לכבד כל הוראה שלא בשתי חתימות, מחד, ומאידך, גרם לכך כי כרטיסי האשראי של הצדדים יינטלו מהם על-ידי הבנק.

8.
התובעת הודיעה בסעיפים _________ בתביעת המזונות ובתביעת המשמורת כי תגיש במקביל להגשת תובענות אלה אף תביעה לפירוק השיתוף במקרקעין ובמיטלטלין.


למרות זאת, בטרם יידרש לכך בית-המשפט ועוד ביום _______ העביר בא-כוח הנתבעת לבא-כוח התובע טיוטת הסכם גירושין ובו כלולות הוראות בדבר סגירת החשבון המשותף, וכן מכירת הדירה, אולם בא-כוח התובע הודיע במפתיע כי התובע אינו מוכן לדון בהסכם גירושין.


מצ"ב העתק המכתב מיום __________ וטיוטת ההסכם המצורפת לו ומסומנים "ב".

נספח "ב"

9.
בא-כוח הנתבעת פנה אל בא-כוח התובע והציע לו במכתב מיום ________ בסעיפים _____ כי הצדדים יסגרו את חשבון הבנק המשותף וישלמו את יתרת החוב בחשבון בחלקים שווים, וכן כי דירת הצדדים תימכר תוך סילוק המשכנתה והחובות השוטפים בגין הדירה, כאשר טענות התובע בעניין הכספים מהוריו לא ייפגעו ומבלי להודות בהן.


יצויין כי לנתבעת טענות בעניין כספים שמוציא ו/או מחייב התובע בחשבון המשותף עד היום.


תשובתו של בא-כוח התובע כפי שרשם בכתב-יד על המכתב הנ"ל ושלח בפקס ביום _________ היתה - "בשום פנים ואופן! כפוך להסכם סופי! (אם בכלל)".


מצ"ב מכתב בא-כוח הנתבעת ותשובת בא-כוח התובע ומסומנים "ג", "ד".

נספחים "ג", "ד"

10.
והנה, במקביל לדחיית הצעת הנתבעת למכירת הדירה, הגיש התובע ביום ___________ את תביעתו זו לפירוק שיתוף בדירה, בטענה כי אין באפשרותו להגיע להבנה כלשהי עם הנתבעת בעניין זה. 

11.
מוכחש האמור בסעיף ____ לכתב התביעה בכפוף לאמור להלן. 


הנתבעת מודה ברישא של סעיף ____ לכתב התביעה בדבר מגוריה עם הילדים אצל הוריה ב___________, וזאת בשלב זה, מחוסר אמצעים ובתנאים לא נוחים, שכן התובע לא שילם אפילו שקל אחד למזונות הילדים, לרבות מדורם, עד היום הזה.


מוכחשת הסיפא של סעיף ____ לכתב התביעה באשר למניעים ו/או לסיבות של עזיבתו של התובע את הדירה.

12.
מוכחש האמור בסעיף _____ לכתב התביעה. כאמור לעיל, כשעזבה התובעת את הדירה ביום _________, נטלה עימה מספר בגדים וחפצים מצומצם לצרכיה ולצורך ילדיה לזמן קצר שכן עזבה על-מנת להציב אור אדום בפני התובע אשר ממש התעמר בנתבעת. 


התובע הוא זה שהגיש מיד ביום ___________ תביעת גירושין נגד הנתבעת בבית-הדין הרבני, ובמקביל באותו יום הזמין משאית הובלה ורוקן את הבית מתכולתו לרבות מכשירי חשמל - מקרר, מכונת כביסה, מיקרוגל, תנור, מיטת תינוק, לול ועריסת תינוק, כיסא לילד לרכב, תמונות וקלטות וידאו מאירועים משפחתיים ומחיי היומיום, מסכת אב"כ של התובעת ועוד ועוד.


בנוסף, החליף התובע את מנעול דלת הכניסה לדירה על-מנת למנוע מהנתבעת את הכניסה לדירה.


רק לאחר מעשיו של התובע חזרה הנתבעת לדירה, ומשמצאה אותה נעולה במנעול אחר נאלצה להזמין פורץ שיפרוץ את הדלת ויתקין מנעול חדש, ורק אז לאור העובדה כי התובע רוקן את הבית והגיש תביעת גירושין, נטלה עימה את בגדיה ובגדי הילדים, משחקים ודברים פעוטים שנותרו.


יודגש כי התובע סתם את המנעול החדש שהותקן בדירה כאמור, ולא ניתן להיכנס אליה.

13.
מוכחש האמור בסעיף ____ לכתב התביעה.


מבלי לגרוע מכלליות האמור, תוסיף הנתבעת ותדגיש כי כשעזבה את הדירה לקחה איתה מספר בגדים וחפצים מצומצם כאמור.


מבלי לגרוע מכלליות האמור, הנתבעת לא נטלה מסמכים של התובע ולא את דרכונו, כמו כן לא נטלה הנתבעת כסף מזומן מהדירה ולא סך של ___________ שהיו בדירה, שמתברר כי התובע לקח אותם והוא מנסה "להפיל" זאת על הנתבעת.

14.
אולם יובהר ויודגש כי לאור מעלליו של הנתבע ומעשיו הפסולים כלפי התובעת, לרבות מניעת השימוש ברכב כמפורט לעיל, חששה התובעת כי הנתבע יעשה כל שיוכל על-מנת להזיק לה ולהקשות עליה, כפי שאכן הוא עושה עד היום.


בדרך כלל היה הנתבע מושך כסף בבנק ונותן לתובעת שכן הוא היה זמין יותר ליד הבנק, שכן התובעת היתה עסוקה עם הילדים בבית. 


עובר לפירוד בין הצדדים הפסיק הנתבע לתת כסף לתובעת, ואף שלח את השכנה לגבות מהתובעת חוב בגין "בייביסיטר" בסך ____________ ש"ח ביודעו שאין כסף בידיה של התובעת.


הנתבע אינו משלם מזונות עבור הנתבעת כאשתו, ובשלב זה היא לא תבעה מזונות עבורה.


מה איפוא נותר לתובעת למחייתה שלה ולצרכיה??

15.
א.
בנוסף הנתבע נטל את הכספים שקיבלו הצדדים כמתנות חנוכת הבית בסך של כ__________ ש"ח (במזומן ובשיקים).


ב.
באשר לטענות המגוחכות של התובע בעניין התכשיטים, תטען הנתבעת כי התובע, בהתעללותו והתעמרותו בתובעת, המאיס את עצמו עליה, בין היתר, בכך שכל פעם היה רוטן ומתלונן על דברים פעוטים שרצתה שיעשה או יקנה והיה אומר לה שכבר קנה לה מספיק תכשיטים.


הנתבעת אמרה לו שתכשיטים זה לא העיקר בחיים ויותר חשוב שיתנהג כמו שצריך.


הנתבעת תציין כי לא היתה צריכה כלל "לארוז" תכשיטים שכן התובע קנה לנתבעת רק מעט תכשיטים וכולם היו בדרך-כלל ענודים עליה, וכך היה בעת עזיבתה. 


ג.
הנתבעת מכחישה את הטענה כאילו אמרה "הלוואי ויכולתי לעשות הפלה", וטענת התובע היא פשוט עלילה שפלה. הנתבעת לא תעז לומר דבר כזה, ולחשוב על דבר כזה.


ד.
הנתבעת לא נטלה את "כל השייך לילדים".


התובע לקח מיטת תינוק, לול, עריסה, כאשר הילדים אצל הנתבעת ללא שאכפת לו כלל כיצד יסתדרו הילדים.


הנתבעת לקחה מספר חפצים מצומצם בערך נמוך ביותר ובעיקר לשימושם של הילדים.


נוסף על מכשירי החשמל השונים והריהוט בבית, התובע נטל את המצעים והשמיכות בבית, את כל המגבות ועוד.


הנתבעת לא נטלה אבקות כביסה וחומרי ניקיון.


לצדדים היו חבילות אבקת כביסה לשנה שלמה אותן קיבלו יחד עם רכישת מכונת הכביסה, והתובע נטל אותן איתו כאילו הוא צריך אותן ובהתעלם מצרכי הנתבעת והילדים.

16.
מוכחש האמור בסעיף ______ לכתב התביעה. נראה כי התובע לא מצא את המפתח שלו לתיבת הדואר, או עושה עצמו כאילו אינו מוצא מפתח זה כדי להעליל עלילות על הנתבעת.


מסתבר לפי טענות התובע, כי התובע הוא זה אשר שבר ופרץ את מנעול תיבת הדואר של הצדדים והשאיר אותה פתוחה וחשופה לכל דיכפין.

17.
מוכחש האמור בסעיף ____ לכתב התביעה.


הנתבעת תוסיף ותטען כי התובע באופן בלעדי הוא שהתנהג בצורה משפילה כלפי הנתבעת והתעמר בה.


התובע סבור כנראה כי בנישואיו רכש לעצמו שפחה נרצעת וכי יכול הוא לעשות ככל העולה על רוחו ולהתנהג אליה כאילו היא סמרטוט.


התובע הוא שהיה מטיח בתובעת - "לא טוב לך, אז תלכי" וכן, "לכי תינקי חלב אצל אמא שלך" וכיו"ב "פנינים".


התובע הוא שהטיח בפני הנתבעת דברי הבל, שלולא הצורך בקעקוע טענותיו השפלות של התובע, בקושי היה ניתן להעלותם על הכתב.


התובע הטיח בנתבעת כי עברה התעללות מינית בעברה, וכי שכבה עם החבר הקודם שהיה לה לפני התובע - תצילינה אוזניים משמוע עלילות כה שפלות.


יצויין כי התובע אמר את הדברים בכוונה שאכן כך היה, וכאילו ממקור ראשון, שכן הכיר את החבר הקודם של הנתבעת.


התובע הוא זה אשר נהג להגיע הביתה בשעות מאוחרות מאוד תוך שהוא משקר לנתבעת ומתרץ לה תירוצים שונים.

18.
מוכחש האמור בסעיף ____ לכתב התביעה.


א.
הנתבעת לא השאירה את הדירה חשופה לגניבות ופריצות, ולא מיהרה לחזור לקחת כל שיכלה ליטול לאחר "נטישת" הדירה.


כאמור לעיל, הנתבעת עזבה את הדירה עם מספר חפצים מצומצם לשימושה ולשימוש ילדיה.


התובע הוא זה אשר ביום ___________ למחרת עזיבת הנתבעת, הגיע לדירה עם משאית הובלות ולקח את כל תכולתה העיקרית של הדירה, החליף מנעול בדלת הכניסה לדירה ובד-בבד הגיש באותו יום תביעת גירושין.


משראתה הנתבעת שהתובע רוקן את הדירה, לא נותר לה אלא לחזור לדירה ולקחת פריטים נוספים (בגדים וכד') לשהות קבועה במקום אחר, ומתברר שגם פריטים אלו לקח התובע בלי להתחשב לא בנתבעת ולא בילדים.


ב.
המיטלטלין שלקחה הנתבעת הינם בעלי ערך נמוך ביותר, שלא כמו התובע אשר נטל את כל המיטלטלין היקרים בבית (ועוד אחרים), כמו מקרר, תנור, מיקרוגל, מכונת כביסה ועוד ועוד.


התובע הוא שנטל כספים מזומנים מהדירה, ולא הנתבעת ובאשר לכסף שמשכה מהחשבון הובאה כבר התייחסות לעיל.


התכשיטים שנתן התובע לנתבעת ניתנו לה במתנה גמורה, כמקובל, רובם כמתנות אירוסין עוד לפני הנישואין, וטבעת זהב להולדת הבן. לפיכך אין לתובע כל חלק בתכשיטיה של הנתבעת.


ג.
השימוש במונח צווי בטענות התובע כאילו הנתבעת "צוותה בעבר על התובע", מתאים להלך רוחו ולתובנותיו של התובע. 


התובע היה רגיל לצוות ולהתנהג כרודן, וזו היא ראייתו את יחסיו עם הנתבעת.


ד.
מוכחשת החזרת החפצים על-ידי התובע לאחותו ומכל מקום, התובע לא היה רשאי כלל לקחת את המיטלטלין ששייכים לצדדים, וכל שעשה בהם הוא על אחריותו הבלעדית בלבד. 


למען הסדר הטוב, מצ"ב רשימת מיטלטלין שנטל התובע מן הדירה ומסומנת "ה".

נספח "ה"


הנתבעת שומרת על זכותה להוסיף לרשימה פריטים אשר בשלב זה נשכחו מזכרונה. 

19.
מוכחש האמור בסעיף ____ לכתב התביעה.


הנתבעת היא זו אשר דאגה לבית ולילדים, ולטיפול בהם וכו', כאשר התובע הואיל לעזור לנתבעת במקרים נדירים ביותר.


תמיד היו ענייניו של התובע יותר חשובים מכל דבר אחר, וכל דבר היה צריך להיות מתואם עם לוח הזמנים שלו, כאשר התובע לא הגמיש את עצמו כהוא זה. 


יצויין כי הנתבעת נשאה בכל עול בטיפול בעבודות בית. הנתבעת היתה חוזרת מהעבודה, ומיד היתה מתחילה בעבודות הבית, לא היתה נחה, ולא היתה מספיקה לצאת, ואפילו לא היה לה זמן לאכול כראוי ואף לטפח את עצמה ככל אישה.


הנתבעת טיפלה במסירות רבה בילדיה, החל מיקיצתם ועד שנתם.


כולל: ניקיון, אוכל, טיפול רפואי, פעילות ומשחק וכל צורך הדרוש להם.


הכיצד יכול התובע לטעון כי הנתבעת לא טיפלה בילדים כראוי, והרי הוא היה נוסע ללימודיו וחוזר רק בשעות הערב, ועד אז הנתבעת היא זו שדאגה לכל צרכיהם הרגשיים והפיזיים.


בתקופה האחרונה היה אף התובע נוסע לעבודתו, מתקשר מהדרך ואומר לנתבעת: "תראי איך את מסתדרת עם הילדים", יש לציין שהמעון של הילדים רחוק מבית, מגורי הצדדים והליכה עם שני פעוטות במזג אוויר קריר וגשום היא קשה ואף מסכנת את בריאותם.


וכן היו פעמים בהם התקשר התובע לנתבעת לומר שהוא נוסע מהעבודה ישר אל האונברסיטה ושתראה כיצד היא מסתדרת עם הילדים - לגבי הוצאתם מהמשפחתון.


לעומת דרישתו זו והוראותיו אלו של התובע, הפסיק את הנתבעת ביום _________ באמצע לימוד לקראת מבחן ב__________ עם חברה בכדי שתבוא לעזור לו להוציא את הילדים מהמשפחתון, וזאת על-אף שהיה לתובע את האוטו, והוא לא היה צריך ללכת ברגל.

20.
מוכחש האמור בסעיף ____ לכתב התביעה.


א.
התובע אינו בוחל בשום טענה וטוען ממש במילים אלה "כמו כן היא היתה נעלמת לשעות רבות בלילה, במיוחד בתקופה האחרונה, והתובע, שמחבר כעת פרט לפרט, הן לגבי עברה והן לגבי ההווה, מעדיף בשלב זה שלא להרחיב את הדיבור - למען הילדים".


דברים מבישים שצריכים להימחק לאלתר מכתב התביעה.


ב.
היו שני ערבים שבהם חזרה הנתבעת מאוחר בגלל אירועים משפחתיים, שהתובע לא רצה להצטרף אליהם, והיות וגם לא איפשר לנתבעת לנסוע ברכב של הצדדים, לא יכלה לקחת את הילדים עימה, והתובע אמור היה להישאר עימם בבית. 


ג.
היו שני ימים נוספים בהם הגיעה הנתבעת הביתה בשעה מאוחרת, מהסיבות הבאות:


ביום _______ התקשר התובע למקוםו עבודת הנתבעת, והודיע כי הוא בא לקחת את הנתבעת הביתה, והנתבעת חיכתה לו.


כשנכנסה הנתבעת לאוטו - שאל אותה התובע שאלה והנתבעת לא השיבה לו בגלל המתח והסכסוך ביניהם. התובע גם לא דיבר עימה באותו בוקר, וכמובן שלא עזר לה בארגון הילדים ואף התמהמה בבוקר ובגללו איחרה הנתבעת לעבודה. משלא ענתה הנתבעת לתובע, פקד עליה התובע: רדי מהאוטו! 


התובעת ירדה מן הרכב והלכה לבית הוריה ברגל, ובידה משא כבד.


הנתבעת נשארה בבית הוריה והכינה עבודה שהתבקשה לבצע בביתה, דבר אשר לקח זמן רב, גם בגלל הצורך להשתמש במחשב, שבו העכבר לא על-כך תקין, ולכן חזרה הנתבעת הביתה בשעה __________ בערך.


הנתבעת חיכתה לאחיה שיגיע הביתה ויסיע אותה עם הילדים לביתה, והוא הגיע בחצות לערך והסיע את הנתבעת והילדים לביתם. מייד לאחר שהגיעה הנתבעת כאמור לחניה, הגיח התובע ברכבו וחנה גם הוא, והצדדים עלו הביתה עם הילדים.


אחיה של הנתבעת ואשתו עזרו לנתבעת להעלות את הילדים ואת החפצים שהיו איתם והתובע לא עזר במאומה. 

21.
א.
הנתבעת למדה את רובו המוחלט של התואר הראשון עוד לפני נישואיה ועל חשבונה.


ב.
התובע בעזות מצח אינו מתבייש לירוק לבאר ששתה ממנה ולפגוע בהוריה של הנתבעת אשר הושיטו יד וסייעו לצדדים ככל שיכלו וכיבדו את התובע כאחד מבניהם.


ג.
הנתבעת הגיעה לנישואין עם כ_____________ ש"ח בחשבון הבנק שלה, ובכל פעם שהיה צורך השתמשו הצדדים בכסף זה.


ואילו התובע, לא די שטען שאין לו כסף בחשבונו, אלא אף לקח הלוואת נישואין והלוואת רווחה מבנק _________ בסך של כ_________ ש"ח, וסכום זה כמובן הוחזר לבנק לאחר הנישואים, על-ידי שני הצדדים.


התובע טען שאין לו כסף כי הוא סטודנט, ומשלם עבור לימודיו. יש לציין שהתובע גם עבד כשנה לפני שנישאו הצדדים ב__________ וב__________.


עוד יצויין, כי גם הנתבעת היתה סטודנטית וגם היא מימנה את לימודיה ועבדה ב___________. כך שנראה כי הסבריו שימשו הסוואה להסתרת כספים מהנתבעת.


מהכסף שהיה בחשבונה של הנתבעת השתמשו הצדדים להוצאות משותפות, ואת הנותר העבירו עם הזמן לחשבונם המשותף.

22.
א.
מוכחש האמור בסעיף ____ לכתב התביעה.


הנתבע הוא שהתדרדר ברמתו הדתית, ולמרות הערותיה של הנתבע לא תיקן את מעשיו.


ירידתו של התובע מבחינה דתית התבטאה בתחומים נוספים כגון: הוא אינו מתפלל שלוש תפילות ביום, ואף את תפילת שחרית, כשהוא מתפלל אותה, היה מתפלל ליד רדיו שפועל בקול רם, וכן לא הקפיד ללבוש ציצית ואף החל לעשן, דבר שלא היה רגיל לעשות בעבר.


ב.
יש לציין שלמרות היותו של התובע דתי, לא התייחס לעניינים הלכתיים חשובים, באשר ליחסי האישות, כגון: ימי פרישה ואופן חישובם, כיבוי האור/כיסוי בשמיכה בעת המעשה.


הנתבעת היא זו שהזכירה ודאגה לגבי הדברים הנ"ל.


ג.
מלבד זאת, היה התובע מתייחס אל הנתבעת בצורה זולה - בזמן שהיתה עסוקה בעבודות בית שונות (שטיפת כלים, שטיפת רצפה וכיו"ב) היה ניגש אליה ונוגע בה במקומות אינטימיים ביותר... דבר אשר גרם לנתבעת להרגיש זולה ומושפלת, וגם כשהעירה לו על כך, נטה התבוע "לשכוח" ולחזור על מעשיו.


גם לאחר שנולד בנם הבכור של הצדדים, היה התובע ניגש אל הנתבעת ושולח את ידיו למקומות שונים בגופה, ואף מנסה להפשיל חלק מבגדיה, וכל זה בנוכחותו של בנם. הנתבעת העירה לתובע על כך תמיד - שאין היא מוכנה שבנם יראה אותם כך, וגם את זה הוא נטה "לשכוח", ואף את העובדה שהנתבעת אינה מוכנה שבנם יראה את התובע ללא מכנסיים, אך התובע לא התייחס לכך כלל.


ד.
בתקופה האחרונה החל התובע לעשן, על-אף ידיעתו שהנתבעת אינה יכולה לשאת את ריח העישון, הוא עישן באוטו ובדרך-כלל מחוץ לבית, אולם הנתבעת לא יכולה היתה לשאת את ריח העישון הנודף מפיו. התובע החל לעשן במכוון כדי להקניט את הנתבעת ולצער אותה מה גם שהנתבעת רואה בכך סממן נוסף לירידה ברמה הרוחנית.


לפני נישואי הצדדים לא יצאה הנתבעת אף פעם עם בחור מעשן, והתובע ציין בפניה בזמנו כי אינו מעשן, והוא מודע לכך שהדבר מאוד משמעותי עבור הנתבעת, וכן דבר זה מפריע ליחסי חיבה וליחסי אישות תקינים.


ה.
בדרך-כלל כאשר היו לצדדים ספקות מבחינה הלכתית בנושא הבדיקות או הטבילה, היתה הנתבעת מבקשת מהתובע לעשות שאלת רב, והוא היה עושה זאת. אולם במקרה מסויים לפני פרידתם אמרה הנתבעת לתובע כי יש ספק בבדיקות, וביקשה שיעשה שאלת רב, אך הפעם התובע לא עשה זאת.


ו.
כמו-כן כאשר חשש התובע בפעם האחרונה כי הנתבעת לא תוכל לקחת את הגלולות, בגלל הוראות הרופאה, הזדרז לקנות קונדום.


הרי אילו לא היתה הנתבעת מקיימת עימו יחסי אישות מדוע יש לו צורך להזדרז ולקנות קונדום. מלבד זאת דבר זה מראה על ירידתו ברמה הדתית של התובע, וניסיון לדרדר את הנתבעת מבחינה דתית, מה גם שהנתבעת נפגעה מאוד והזדעזעה מעצם מחשבתו להשתמש במוצר זה ולעבור על איסור תורה חמור.


ז.
במהלך ההריונות של הבנים, הרגשתה הפיזית של הנתבעת היתה רעה בדרך-כלל, ובדרך-כלל היתה חלשה מאוד, הנתבעת סבלה מהקאות מרובות, חולשה, התייבשות עד כדי אשפוז, היתה בשמירת הריון וכד'. לאור זאת היה קושי בקיום יחסי אישות, אולם על-אף הרגשתה הפיזית השתדלה הנתבעת תמיד להתחשב בתובע להבין את צרכיו וללכת לקראתו, והיתה מקיימת עימו יחסי אישות למרות שסבלה מאוד.


למרות זאת טען התובע שנאלץ לאונן בגלל המצב - עבירה חמורה ביותר בהלכה. 


ח.
לאור התעללותו של התובע בנתבעת לא נותר בה שום רצון וכוח נפשי לשבת "לזמר" עם התובע בשולחן שבת.


די לתובע שהנתבעת הכינה אוכל והגישה לו למרות כל מעשיו כלפיה.


התובע זימר לו בהתרסה כמראה לנתבעת "הנה אני עושה בך מה שארצה, ועולם כמנהגו נוהג, את ממשיכה לחיות איתי ולשרתני".


הנתבעת לא קראה בעיתון בשלב בו עדיין ישבו הצדדים ליד שולחן שבת. 

23.
מוכחש האמור בסעיף ____ לכתב התביעה.


א.
אימה של הנתבעת סייעה לבני-הזוג לכל אורך הדרך, לרבות הכנת אוכל, טיפול בילדים, וכד'. ודווקא נשמרה מלהתערב בחייהם הפרטיים.


בכל החודשים הרבים שהצדדים גרו בדירה אצל הורי הנתבעת, נכנסה אימה של התובעת לדירה זו רק מספר פעמים בודדות על-מנת שלא יווצר חשש של העדר פרטיות לבני-הזוג, ולו לכאורה.


הנתבע "שוכח" שהוריה של הנתבעת בעצמם צבעו וקירצפו את דירת בני-הזוג ב___________ לפני שבני-הזוג נכנסו לגור בה.


ב.
בחירת מקום דירתם של הצדדים ב________ הינה בחירתם של הצדדים ומקום זה היה עדיף לתובע על פני ראש העין, שכן הוא קרוב יותר למקום מגורי הוריו ב________, וכן מחיר הדירות ב__________ נמוך יותר ממחיר הדירות ב__________.

24.
מוכחש האמור בסעיף ____ לכתב התביעה.


א.
מייד בתחילת נישואיהם גרו הצדדים במשך כשנה וחצי בדירה שכורה ב___________ הרחוקה מביתם של הוריה של הנתבעת.


דירה זו לא היתה נוחה לצדדים (לחות גבוהה, לא היה דוד שמש, הבן נולד ולא היה מקום), והם עברו לגור בבית הוריה של הנתבעת - תחילה בחלק העליון של הבית במשך כחודשיים, ולאחר-מכן עברו לדירה המהווה יחידת דיור נפרדת בבית הוריה של הנתבעת.


ב.
אימה של הנתבעת סייעה לטפל בילדים ושמרה עליהם כשבני-הזוג הלכו לענייניהם (קניות וכו'), ומעשיו וטענותיו של התובע כמפורט הינם כפיות טובה של ממש.


ג.
הנתבעת עזבה לבית הוריה אך ורק בשל התנהגותו ויחסו של התובע כלפיה. 

25.
מוכחש האמור בסעיף ____ לכתב התביעה.


א.
הנתבעת נהגה כבוד רב בתובע ובמשפחתו, ונהגה לבקר אצלם יחד עם התובע והילדים, עד אשר הם התנהגו כלפיה בצורה מחפירה כפי שיפורט להלן.


ב.
עיקר הויכוחים בין הצדדים החלו בעקבות חנוכת הבית שערכו הצדדים לדירתם החדשה ב____________, והתנהגותו של התובע ושל משפחתו.


הנתבעת רצתה להכין את האוכל לחנוכת הבית בביתה, כדי לחסוך בהוצאות, אולם משפחתו של התובע (אמו ואחותו) הציעו שהצדדים יזמינו קייטרינג, ובעקבות הצעתם הושפע התובע ורצה שהצדדים יזמינו קייטרינג.


הנתבעת הסכימה להזמנת קייטרינג כדי למנוע מחלוקת למרות שראתה בכך הוצאה כספית מיותרת.


משפחתו של התובע הציעה לממן את הקייטרינג, והנתבעת סרבה וביקשה מהתובע שיסביר להם כי מכיוון שהמצווה היא על הצדדים, הם אלה שיממנו אותה.


ג.
בתחילת הערב שכנתה של הנתבעת עזרה לה לערוך את השולחנות.


אמו של התובע ניגשה למטבח והציעה עזרה. באותה עת היו כבר כל הסלטים על השולחנות ולא היה מה לעשות, אמה של הנתבעת שטפה באותה עת מספר עלי חסה, ולא היתה צריכה עזרה.


מאוחר יותר (כשבועיים לאחר האירוע) טענה אמו של התובע כי אמה של הנתבעת דחתה אותה בבהלה.


ד.
לאחר האירוע אמרה הנתבעת לתובע כי יש לה תחושה שיש למשפחתו כעסים כלשהם עליה, מכיוון שהרגישה שאחותו לא הציעה לה כל עזרה שלא כמנהגה, והנתבעת ביקשה מהתובע שיברר אם יש דברים בגו. (הנתבעת חששה שמא כועסים עליה בגלל שסרבה לקחת את הכסף שהציעו).


ה.
הצדדים סיכמו ביניהם כי יחליטו איך לומר זאת, ואז התובע ידבר עם אמו. למרות זאת, התובע שוחח עם אימו לפני-כן, מבלי לספר לנתבעת על כך, ואמר לה שהנתבעת התלוננה על כך שהם לא עזרו בחנוכת הבית, וכן שהם מתערבים להם בחיים תוך עיוות וסילוף כל העניין ותוך שאינו מסביר כי הנתבעת רצתה בסך הכל לברר אם כועסים עליה.


התובע שיקר לנתבעת ואמר שלא דיבר עם אמו וכשהתגלה שקר זה והוא הודה לגביו - טען שרצה להכין את אמו ולכן שוחח עימה, והוסיף כי בשיחתו עם אימו אמרה לו זו כי נעלבה מכך שהנתבעת ואמה דחו את עזרתה.


ו.
כתגובה לכך שהתובע טען באוזני אימו כי הנתבעת התלוננה על חוסר עזרה מצידם ועל התערבותם בחיי הצדדים, שוחחה זו עם הנתבעת בטלפון, צעקה על הנתבעת ודיברה בקולניות רבה, מבלי לתת לנתבעת אפשרות להגיב, וכן השמיצה את הנתבעת וטענה שהיתה מתנשאת ורוטנת בערב של חנוכת הבית, וכן שפחדה על העוגות והעוגיות (ודווקא אם התובע ישבה ליד החדר שבו היו העוגות, והחדר היה פתוח לרווחה, ואנשים נכנסו ויצאו ממנו באופן חופשי).


הנתבעת התאמצה בכדי להצליח להשחיל כמה משפטים לשיחת טלפון זו ולהסביר לאמו של התובע שכל הבעיה נעוצה בכך שבנה מסר לה ולנתבעת חצאי דברים, ובכך יצר אי-הבנה ביניהם.


ז.
 התובע הודה בפני הנתבעת ששיקר לה בעניין השיחה עם אימו, וכשביקשה שיתקשר לאימו ויאמר לה שהוא אכן שיקר ואכן מסר חצאי דברים, הוא עשה זאת, אך אמו סרבה לקבל את הודאתו בשקר, ואף אמרה לו - "מה פתאום אתה אומר שאתה משקר, אתה לא צריך לומר כך, אז מה...".


בשטף דבריה פתחה אימו של התובע בהשמצות בשצף קצף כלפי הנתבעת וכלפי משפחתה: שהנתבעת ומשפחתה נחשים, וה' יציל את בנה מהנחשים. וכי הם קופים, שלא יודעים לאהוב - טענה זו הושמעה בעקבות כך שלטענתה כאשר באה בפדיון של הבן לנשק את אבי הנתבעת, דודתה קרצה לאמה (כמובן שלא היו דברים מעולם).


עוד הוסיפה אם התובע שהנתבעת תוריד את הכובע שלה ושאמה תוריד את המטפחת שלה, ושיהיו כפרה על התובע ועל משפחתו.


לפתע טענה אם התובע שאם הנתבעת לא נתנה בחינה לחוח לאחיותיו של התובע וזה בוודאי שקר, כי בכלל לא היה לחוח בחינא.


"ומה הנתבעת עושה מעצמה, אז מה אם למדה __________?".


את כל ההשמצות הללו התובע שמע ולא הגיב ולא ניסה כלל להגן על כבודה של הנתבעת ולהוקיע את השקרים לגביה ולגבי משפחתה.


ולקראת סיום השיחה אמרה אם התובע שמעכשיו היא רוצה לשמוע רק מה שלומו של התובע ומה שלום הילדים. (כלומר, הנתבעת אינה חשובה כלל).


ח.
גם אחותו של התובע, התערבה מידי פעם בחיי הצדדים וניסתה לעקוף את הנתבעת, למשל: 


היא התערבה לגבי סכום הכסף שיתנו הצדדים לברית של חבר של התובע __________.


לאחר הלידה השניה היא אמרה לנתבעת: "עכשיו הזמן לפנק את הבעל, אחרת...".


כיום גם מתברר לנתבעת בדיעבד שכל מה שהיו מדברים הצדדים ביניהם היה עובר אל משפחתו (בעיקר לאמו ולאחותו), והנתבעת בתמימותה נתנה בתובע אמון מלא והאמינה ששיחותיהם נשמרות ביניהם בלבד.


לאחר כל הדברים הללו ולאור דברי אמו של התובע והשמצותיה, ביקשה הנתבעת מהתובע שידאג שמשפחתו תפסיק להתנהג בצורה כזו, והודיעה כי אינה מוכנה שידברו איתה בצורה כזו. התובע עשה רושם שהוא מצדיק אותה ומסכים איתה ומבין שהתנהגות אמו היתה פוגעת מאוד, ואף גורמת לסכסוכים ביניהם.


הנתבעת ביקשה מהתובע שהדבר הראשון עליו ידבר עם אימו יהיה התנהגותו כלפי הנתבעת. 


תקופה של כשבועיים ימים טען התובע באוזני הנתבעת כי טרם דיבר עם אימו בעניין זה, שכן עדיין לא דיבר כלל עם הוריו, עד שהנתבעת שאלה לפשר גובה חשבון הפלאפון שלו, ושוב טען התובע כי אינו מדבר עימם. לבסוף הודה התובע ששיקר לנתבעת ושבכל התקופה הזאת הוא כן דיבר עם משפחתו, ולא זו בלבד, אלא שלא עמד על כבודה של הנתבעת כאשתו, תמך במעשיהם ויצא נגד הנתבעת. 


ט.
בכל פעם שניסתה הנתבעת לשוחח עם התובע על המצב ביניהם, טען שאין לו זמן כי הוא עסוק ותמיד אמר "שבבוא היום הוא יאמר את דבריו". התובע טען שאין לו אמון בנתבעת והוא יפרט על כך בבוא היום.


בדיעבד, הנתבעת מבינה עתה שככל הנראה הוא כבר החל אז להכין את עצמו לגירושין ויתכן שמשמעות דבריו "בבוא היום" היא - בבית-הדין.


על-אף טענתו זו, מצא התובע זמן רב לספר הכל לחבריו, ידידותיו, ואף להורים של ידידתו ובני משפחתו.

26.
א.
טענתו של התובע כאילו הנתבעת סרבה לתת לו להיפגש עם הילדים היא מגוחכת לחלוטין.


התובע ניתק מגע עם הנתבעת, לא פנה אליה, ולא ביקש כלל להיפגש עם הילדים, ולא התעניין בהם כלל במשך ____ חודשים תמימים.


למותר לציין ולהדגיש כי התובע לא שילם עד עצם היום הזה מאומה, ולו אגורה שחוקה, למזונות הילדים, תוך התעלמות מוחלטת מצרכיהם.


הנתבעת היא שהקדימה והגישה עוד ביום _____________ עם הגשת כתב תביעת המזונות והתביעה למשמורת הקטינים, בקשה למתן צו זמני למשמורת הקטינים אצלה ולהסדרי ראיה עבור התובע, וכן למתן תסקיר


ביום __________ ניתנה על-ידי כב' בית-המשפט החלטה כמבוקש בבקשה הנ"ל.


מצ"ב העתק ההחלטה ומסומן "ו".

נספח "ו"


החלטת כב' בית-המשפט לא נשלחה כלל לנתבעת ולא לבא-כוחה.


בבירורים מתמידים שערך בא-כוח הנתבעת באמצעות השירות הטלפוני דרכו ניתן לברר החלטות, נאמר על-ידי פקידות השירות הנ"ל כי טרם ניתנה החלטה בבקשה, וזאת גם לאחר שבא-כוח התובע שלח אליו העתק ההחלטה הנ"ל, שרק אז נודע לו דבר מתן ההחלטה.


ב.
ביום ____________ הגיש התובע תביעה לבית-הדין הרבני וביקש פסיקת הסדרי ראיה עבורו.


בכתב התביעה הנ"ל טען התובע כי ביום שישי האחרון לפני הגשת אותו כתב התביעה פגש את הנתבעת עם הילדים בקופת-חולים ב________, והנתבעת סרבה לאפשר לו לראות אותם, ורק לאחר שהסביר לה לא לעשות מלחמות על גב הילדים יכול היה לחבקם ולנשקם.


התובע צריך להלין על עצמו על כך שהוא עוקב אחרי הנתבעת ומופיע פתאום ליד הילדים ללא כל הכנה, מרים את קולו וצועק ומתנהג בתוקפנות - כיצד לא ייבהלו ממנו הילדים? תגובת הילדים לא עניינה את התובע, כל שעניין אותו הוא להשמיץ את הנתבעת בקולניות ובפרהסיה.


ג.
זאת ועוד, עוד ביום __________ הודיע בא-כוח הנתבעת לבא-כוח התובע כי הנתבעת היא שהגישה בקשה למתן צו זמני לגבי הסדרי הראיה, שכן התובע ניתק עימם את הקשר. 


בא-כוח הנתבעת הוסיף וכתב (בסוף סעיף _____):



"נשמח אם בעניין זה תושג הבנה בינינו מבלי כל התערבות בית-המשפט, ונשמח לשמוע מהם המועדים והימים
בהם מבקש מרשך לפגוש בילדים."


מצ"ב המכתב האמור ומסומן "ז".

נספח "ז"


בא-כוח התובע השיב בכתב-יד על-גבי מכתב זה, ללא כל התייחסות לנושא הילדים.


מצ"ב התשובה האמורה ומסומנת "ח".

נספח "ח"


ד.
בהמשך ביקש בא-כוח התובע כי התובע יקבל את הילדים ליום הראשון של חג __________ אחר-כך ביקש אותם למספר ימים.


הילדים הם בגיל כה קטן שאינם יכולים עדיין לישון אצל התובע ולהיות אצלו שבת וחג שלמים.


כמו-כן, לא ניתן לפגוע בילדים ולהפריד ביניהם ולקחת רק את ______________ כפי שביקש התובע.


הנתבעת עמדה ועומדת על כך כי בית-המשפט יקבל תסקיר הגורמים המקצועיים בעניין זה ואז יכריע בנושא זה בהתאם, ולא לפי גחמותיו של התובע. 


הגורמים המקצועיים צריכים לחוות-דעתם באשר למועד בו יהיו הילדים מסוגלים ללינה אצל התובע. 


התשובה שקיבל בא-כוח התובע היתה קצרצרה וחלקית ללא הסבר הדברים כאמור לעיל, שכן הואיל ולא היתה תשובה במשרד בא-כוח התובע, הושארה התשובה במשיבון אלקטרוני במשרדו.


ה.
ביום _____________ הודיע בא-כוח התובע לבא-כוח הנתבעת כי התובע מבקש לשנות את מועדי ראיית הילדים שנקבעו בצו בית-המשפט, משלושה ימים ליומיים בלבד תוך הארכת שעות הביקור בחצי שעה. 


מצ"ב מכתבו של בא-כוח התובע ומסומן ט'.

נספח "ט"


מצ"ב מכתבו של בא-כוח הנתבעת מיום ____________ בעניין הצדדים ותשובתו של בא-כוח התובע בכתב-יד על מכתב זה ומסומנים "י", "י"א".

נספחים "י", "י"א"


בהמשך הוחלפו בין באי-כוח הצדדים מספר מכתבים, אשר יש בהם להצביע על קטנוניותו של התובע, וסוכם כי ראיית הילדים את הבעל תהיה בימים ב__________.


מצ"ב המכתבים האמורים ומסומנים "י"ב"-"י"ח".

נספחים "י"ב"-"י"ח"


יש להדגיש ולהסב תשומת-הלב למכתבו של בא-כוח התובע מיום ___________ (נספח ______) אשר בסעיף _____ אומר כלדקמן:



"לקידום שאר העניינים אבקש תשובתכם לדרישת מרשי שהילדים יהיו במשמורת שלו."


יטול התובע קורה מבין עיניו.


התובע עושה במוצהר שימוש בילדים לצורך דרישותיו האחרות ביחסים שבין בני-הזוג ומשתמש בהם כנשק נגד הנתבעת, כפי שמשמשת גם עצם דרישתו לקבל את משמורת הילדים לידיו.


כל זאת כאשר התובע טוען כלפי הנתבעת פעמים רבות כי היא עושה שימוש בילדים, כאילו שאם יחזור על טענתו השקרית כמנטרה, תקבל איזושהי תוקף של אמיתה.

27.
מוכחש האמור בסעיפים ____ לכתב התביעה.


הנתבעת תוסיף ותטען כדלקמן:


א.
אם כטענתו המבישה של התובע בסעיף _________ לכתב התביעה, כיצד זה נולדו לבני-הזוג שני ילדים?


כעבור כתשעה חודשים מיום הנישואין נכנסה הנתבעת להריון. במהלך החודשים הללו - עד שנכנסה להריון - היה בא התובע אליה מדי ערב בתקופות הטהרה, היה מכאיב לה מאוד ובלתי-מתחשב. הוא לא התחשב לא בכאבים שגרם לנתבעת ולא בעייפותה ובהרגשתה הפיזית, וכל זאת בטענה, "הרי אנו רוצים ילד". מה גם שיש להתחשב בכך שמשקלו של התובע היה פי שניים ויותר ממשקל הנתבעת.


במהלך ההריונות סבלה הנתבעת מאוד מבחינה פיזית - הקאות מרובות עד כדי התייבשויות ועקב כך אשפוזים בבית-חולים. ובהריון השני היתה אף בשמירת הריון במשך כשבועיים.


בתקופה האחרונה לפני הפירוד השתנה יחסו של התובע כלפי הנתבעת, הוא נהג בה עוד יותר בחוסר עדינות, והיה מכאיב לה מאוד בשעת קיום יחסים. הוא אף קנה קונדום, ואף החל לאונן, הוא סיפר לנתבעת שהוא נוהג כך, ואף זו ראתה זאת מידי פעם. דברים אלה הרתיעו אותה מאוד וגרמו לה לסלידה רבה עד כדי כך שאם התובע היה נוגע בה היא היתה ממש רועדת.


רק לאחר טבילתה האחרונה של הנתבעת לפני צאתה מן הבית עם הילדים, לא הסכימה לקיים עם התובע יחסי אישות, מכיוון שהוא הטיח בה שאין לו אמון בה, ושהנתבעת מכשפת לו את האוכל.


התובע היה חוזר בתקופה האחרונה בשעות בלילה, ומתרץ שהיה באוניברסיטה. וכל עוד הוא נוטש את הנתבעת ואת הילדים כך מידי יום ומשפיל את הנתבעת באופן מילולי ובהתנהגויות שונות כלפיה - נותן פקודות, מטיח בה: האם עברת התעללות מינית או שכבת עם החבר הקודם שלך, ומטיח בה שאין לו אמון בה, ואינו רוצה לפרט מדוע ולהסביר את דבריו. לפיכך סרבה הנתבעת להיות האישה שלא זוכה להתייחסות סבירה אך נדרשת לספק חיי מין.


מאז לידתו של הבן ועד צאתה של הנתבעת מן הבית ב________ עברו כ______ חודשים. הנתבעת נהייתה טהורה רק שלושה חודשים לאחר הלידה, ומאז הספיקה לטבול __ פעמים במקווה ב____________, מדי חודש בחודשו, והשתדלה תמיד שהטבילה תהיה בזמנה, אפילו בערב שבת, למרות הקושי הכרוך בכך וההתארגנות עם שני הפעוטות.


בשלושת החודשים שחלפו עד שנכנסה הנתבעת להריון שוב, קיימו יחסים בתדירות רגילה וסבירה ביותר.


לפני שנכנסה הנתבעת להריון הראשון, קיימו הצדדים יחסים בתדירות גבוהה בגלל רצונם בילד, למרות שהנתבעת סבלה מכך.


הנתבעת תשוב ותפנה לאמור לעיל לכל התנהגותו של התובע, בפרט באשר ליחסי אישות - לא שאל שאלת רב, רצה להשתמש בקונדום וקנה קונדום ואפילו נהג לאונן.


ב.
הנתבעת היא ששכנעה את התובע לפנות לרב __________, לשם יישוב הסכסוך ביניהם.


הרב ___________ הוא רבה של _________, הרב שקידש את הצדדים ואשר אליו רוחשים הצדדים הערכה.


בני-הזוג אכן פנו אל הרב ___________ אולם התובע לא שעה לדבריו של הרב, והרב בעצמו התייאש מהתובע ו-"הרים ידיים".

28.
א.
באשר לסעיפים ______ לכתב התביעה תטען הנתבעת כי התובע הוא האשם הבלעדי בהדרדרות היחסים בין הצדדים לאור מעשיו המחפירים כמפורט לעיל.


הנתבעת היא זו אשר פנתה לתובע והציעה לו למכור את הדירה, כאמור לעיל.


גם לנתבעת עומדת הזכות לדרוש את פירוק השיתוף בדירה, ואין כל חולק על כך. 


ב.
יש להוסיף ולציין כי התובע הגיש נגד הנתבעת בבית-הדין הרבני בקשה לעיקול בקשר לדירה וביום _____________ הגיש התובע - "הבהרה לצו עיקול דירה" וביקש "עיקול מכירה ועיקול השכרה".


ביום __________ ניתן צו עיקול כמבוקש.


מצ"ב הבקשה וההבהרה הכוללת את העיקול ומסומנת "י"ט".

נספח "י"ט"

29.
הנתבעת מודה בסמכותו של בית-משפט נכבד זה.

30.
לפיכך, מתבקש כב' בית-המשפט להורות כדלקמן:


א.
לצוות על פירוק השיתוף בדירה בדרך של מכירתה לכל המרבה במחיר וחלוקת תמורתה באופן שווה בין הצדדים לאחר שייפרעו ממנה המשכנתה, חובות ארנונה, מים חשמל, גז, טלפון, ועד בית, מיסים ו/או אגרות חובה במכירת הדירה, שכר-טרחת עורך-דין החברה הקבלנית שמכרה את הדירה לבני-הזוג, חובות לחברה הקבלנית, אם קיימים, שכר-טרחת הכינוס.


ב.
לדחות או למחוק על-הסף את טענות התובע בעניין חוב להוריו בגין הלוואה, ולחלופין - לגופה.


ג.
למנות את בא-כוח הנתבעת, עורך-דין _____________ ככונס נכסים למכירת דירתם של הצדדים ברחוב _____________ ובכלל סמכויותיו להסמיכו לחתום בשם הצדדים על בקשות קבלת פטור ממס שבח ומס מכירה.


ד.
לחייב התובע בהוצאות משפט ובשכר-טרחת עורך-דין בתוספת מע"מ כדין, והכל באופן משמעותי ולדוגמה, וזאת נוכח טענותיו הבלתי-רלבנטיות השקריות המבישות והמחפירות, ונוכח העובדה כי הנתבעת הציעה לו את מכירת הדירה והוא סרב לכך כאמור לעיל.




__________________



משרד עורכי-דין  _______



__________, עו"ד




בא-כוח הנתבעת

